
Nem értelek 


Herédi – Szabó Tibor : „Nem értelek”
Az alap ötletem egy amatőr író barátom által megírt színházi jelenetből származik, melynek témája a korunk kommunikációs helyzete, visszásságai. Az információközlés eszközei számosak, azonban az átadandó üzenet már gyakran nem világosan közöltek, és befolyásoló szándékúak. A barátommal vitattuk meg ezt a témát, és ekkor jutott eszembe ennek a festménynek a kompozíciója. A kicsit szomorkás, félreértéses szituációkkal tűzdelt komédia színházi változata mai napig nem valósult meg sajnos.
A festmény elkészítéséhez az akril, vászon technikát választottam, mert közel állnak hozzám az akril festék kínálta lehetőségek. Az alkotómunka megközelítőleg 1 hónapig tartott, megszakításokkal, Sinkó János tanár úrral való konzultációkkal. Figurális kompozícióban gondolkoztam a kezdetektől fogva, mert úgy gondolom, jelenleg visszatérőben van a kortárs művészetbe a realista figurális ábrázolás. A jól megválasztott, modellált mimika és gesztusok ábrázolásával remekül ki lehet fejezni ezt a kissé bohókás történetet, nekem ez volt a célom. 



